Friedrich von Löwen (1654–1744)

Friedrich von Löwen (vene Фридрих фон Левен (Левей); 5. juuli 1654 Koluvere mõis – 9. juuli 1744 Tallinn) oli Eestimaa poliitik. 

Löwen oli Eestimaa maanõunik, kindralkuberneride Menšikovi ja Apraksini asetäitjana Eestimaa asekuberner 1711 – 14. august 1730, Eestimaa kuberner 1728–1736. Koluvere, Seira, Vanamõisa ja Lautna mõisnik.

Perekond
Friedrich von Löwen sündis Georg Johann von Löweni ja Barbara Dorothea von Ferseni pojana. 

Friedrich von Löwen abiellus 15. juunil 1679 Tallinnas Christina Elisabeth von Nierothiga, kes oli Magnus Nierothi (maetud 1671) ja Helena Horni tütar, ning lesestunud abielust Albu ja Luunja (kuni 1674) mõisniku Adam Bernhard Schrapferiga. Abikaasa poolvend oli Rootsi vabahärra ja Venemaa poliitik Magnus Wilhelm von Nieroth (1663–1740) ja abikaasa ema Helena Horn oli Rootsi riigitegelase  Henrik Karlsson Horni tütar. Abielust sündisid:

Friedrich von Löwen (1680–1710)
Barbara Helena von Löwen (sündinud 1681), abiellus 1699 Lautna mõisnik Rutger Otto von Derfeldeniga (surnud 1734).
Jürgen Johann von Löwen (sündinud 1684), Rootsi kapten
Margarethe Wilhelmine von Löwen (1685–1710), abiellus Kloostri mõisnik Christopher von Derfeldeniga (surnud 1750).
Magnus Wilhelm von Löwen (sündinud 1688)
Christina Charlotte von Löwen (sündinud 1689)
Sophia Eleonora von Löwen
Gustav Reinhold von Löwen (1690–1766), Holsteini (Peeter III) kindralmajor ja Eestimaa rüütelkonna peamees

Sugupuu

Viited

Löwenid
Eestimaa maanõunikud
Koluvere mõisnikud
Vene Eestimaa kubernerid
Venemaa keisririigi poliitikud
Sündinud 1654
Surnud 1744